open-index/open-wikipedia-markdown huggingface dataset:
פנינה בריק

**פנינה בריק** (נולדה ב-12 בנובמבר 1957) היא זמרת ישראלית.

## ביוגרפיה
בריק נולדה בפולין ובהמשך עלתה לישראל.

בתחילת שנות ה-70 של המאה ה-20 חברה לאנדריי צווייג וביחד היוו את הצמד המוזיקלי "פנינה ואנדריי". ב-1976 שרה בתקליט שירי הילדים "במדינת הגמדים" לצד גבי שדה ובהפקתו של אמנון ברנזון. בשנה זו גם לקחה חלק במופע המוזיקלי "אליהו הנביא המבשר". בריק הייתה חברה בהרכב המוזיקלי "פלפל לבן", ובמסגרת הרכב זה ליוותה את חדווה עמרני בשיר "בלב אחד" שזכה במקום השני בפסטיבל הזמר והפזמון 1978. מ-1978 ועד 1983 הייתה חברה בלהקת סקסטה שזכתה להצלחה. יחד עם הלהקה לקחה חלק בתחרויות הקדם אירוויזיון ובמספר פסטיבלי מוזיקה.

לאחר התפרקותה של "סקסטה" חברה ליאיר קלינגר ולחברתה ללהקה, רותי בן אברהם ויחד עם סילבן מרגי הקימו את ההרכב "ארבע לב אדום". יחד עם הרכב זה לקחה בריק חלק בקדם אירוויזיון 1985 עם השיר "הוא יבוא". בנוסף הוציא ההרכב עוד מספר שירים וביניהם "הנערה עם השחפים".

בריק השתתפה בהפקת אלבומיה של ירדנה ארזי "נשמה צוענית" ו"עוד יום אחד".

בריק הייתה בת זוגו של מוטי רייף ונולדו להם זוג תאומים.

## קישורים חיצוניים

* פנינה בריק, באתר פזמונט

## הערות שוליים

קטגוריה:זמרות ישראליות
קטגוריה:זמרים ישראלים
קטגוריה:ישראליות ילידות פולין
קטגוריה:ישראלים ילידי פולין
קטגוריה:סקסטה
קטגוריה:משתתפות פסטיבל הזמר והפזמון
קטגוריה:משתתפות פסטיבל הזמר החסידי
קטגוריה:משתתפות פסטיבל הזמר המזרחי
קטגוריה:משתתפות פסטיבל שירי הילדים
קטגוריה:מתמודדות קדם-האירוויזיון
קטגוריה:ישראליות שנולדו ב-1957
קטגוריה:ישראלים שנולדו ב-1957
קטגוריה:עולים לאחר קום המדינה
הכל פה יגמר

**הכל פה יגמר** הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-16 בפברואר 2020, כסינגל החמישי מתוך האלבום, על ידי חברת התקליטים טדי הפקות.

## רקע וכתיבה
השיר נכתב על ידי נתן גושן, הולחן על ידי גושן וסתיו בגר והופק על ידי בגר. השיר הוא בסגנון הפופ, המאפיין שירים נוספים מתוך האלבום.

בסמוך לצאתו כסינגל, עלה השיר לרשת הזרמת המדיה ספוטיפיי.

## וידאו קליפ
טרם פורסם הווידאו קליפ המלא של השיר, העלה גושן לערוץ היוטיוב שלו ב-16 בפברואר 2020, את האודיו הרשמי של השיר, בסמוך לצאת הסינגל. האודיו מציג בתוכו את עטיפתו של הסינגל, ואף את מילותיו של השיר.

בפחות משבוע, צבר האודיו של השיר למעלה מחצי מיליון צפיות. נכון לספטמבר 2025 לשיר יש למעלה מ-4.4 מיליון צפיות ביוטיוב.

## מיקומי שיא

## קישורים חיצוניים

## הערות שוליים

קטגוריה:שירי נתן גושן
קטגוריה:שירים בעברית
קטגוריה:שירים שנכתבו על ידי נתן גושן
קטגוריה:שירים שהולחנו על ידי נתן גושן
קטגוריה:שירים שהופקו על ידי סתיו בגר
Release Me (שיר של הוברפוניק)

"**Release Me**" (בעברית: **שחרר אותי**) הוא שיר של הלהקה הבלגית הוברפוניק, שהיה אמור לייצג את בלגיה בתחרות האירוויזיון 2020. ב-18 במרץ 2020 בעקבות מגפת הקורונה בעולם, הוחלט לבטל את אירוויזיון 2020.

## קישורים חיצוניים

## הערות שוליים

קטגוריה:שירי אירוויזיון 2020
קטגוריה:שירי בלגיה באירוויזיון
קטגוריה:שירים באנגלית
המילטון (סרט, 2020)

**המילטון** (באנגלית: **Hamilton**) הוא סרט מוזיקלי אמריקאי, המבוסס על מחזמר באותו השם מאת היוצר והמוזיקאי לין-מנואל מירנדה. הסרט הוא גרסה מוקלטת של הופעת הברודוויי המקורית, והוא עלה לשידור ב"דיסני+" ב-3 ביולי 2020.

## תקציר העלילה

## צוות השחקנים והדמויות
* לין-מנואל מירנדה - **[[אלכסנדר המילטון]]**
* לסלי אודום ג'וניור - **[[ארון בר]]**
* פיליפה סו - **[[אליזבת' המילטון|אליזבת' "אלייזה" סקיילר המילטון]]**
* רניי אליס גולדסברי - **[[אנג'ליקה סקיילר צ'רץ']]**
* כריסטופר ג'קסון - **[[ג'ורג' וושינגטון]]**
* דויד דיגס - **[[המרקיז דה לה פאייט]] / [[תומאס ג'פרסון]]**
* אוקייריאטה אונודואן - **[[הרקולס מוליגן]] / [[ג'יימס מדיסון]]**
* אנתוני ראמוס - '''ג'ון לורנס''' **/ [[פיליפ המילטון]]**
* ג'סמין סיפאס-ג'ונס - **[[פגי סקיילר]] / [[מריה ריינולדס]]**
* ג'ונתן גרוף - **[[המלך ג'ורג' השלישי]]**

## הפקה
ב-3 בפברואר 2020 הוכרז כי אולפני וולט דיסני רכשו את זכויות ההפצה העולמית עבור סרט תמורת 75 מיליון דולר. הסרט מופק על ידי לין-מנואל מירנדה, ג'פרי סלר ותומאס קייל.
### צילומים
הסרט נערך יחד משלוש הצגות של "המילטון" בתיאטרון ריצ'רד רודג'רס בניו יורק בשנת 2016, בהם השתתפו חברי צוות השחקנים המקורי מהפקת הברודוויי, בשילוב עם צילומים נוספים שהוקלטו ללא נוכחותו של הקהל.

## הפצה
הסרט התעתד לעלות לאקרנים ב-15 באוקטובר 2021 בהפצת אולפני וולט דיסני. לא פורסם אם הסרט יגיע לאולמות קולנוע ברחבי העולם או יצא לאולמות באמריקה בלבד כמו הקלטות של מחזות זמר אחרים כמו "קינקי בוטס" ו"נערי העיתונים".

בעקבות מגפת הקורונה, הוחלט לבסוף להעלות את הסרט לשידור ב-3 ביולי 2020 בשירות הזרמת המדיה "דיסני+". מהלך זה נעשה גם כדי לגרום לסרט לצאת במהלך סוף השבוע של ארבעה ביולי, במלאת 244 שנה לעצמאות ארצות הברית.

הטריילר לסרט יצא לאור ב-21 ביוני 2020 במהלך טקס פרסי ESPY.

## פרסים
* פרס בחירת הקהל לסרט הדרמה של שנת 2020 (2020)

## קישורים חיצוניים
* 

#### ביקורות
* 
* 

## הערות שוליים

קטגוריה:סרטים מבוססי מחזות זמר
קטגוריה:סרטים ביוגרפיים אמריקאיים
קטגוריה:סרטים מוזיקליים אמריקאיים
קטגוריה:סרטים שלא יצאו לאקרנים בעקבות מגפת הקורונה
קטגוריה:דיסני+: סרטים
קטגוריה:סרטים אמריקאיים משנת 2020
קטגוריה:סרטי 2020
קטגוריה:סרטי וולט דיסני
קטגוריה:סרטים על ג'ורג' וושינגטון
ב.ד.ב ריאזאן (כדורגל נשים)

**ב.ד.ב ריאזאן** (ברוסית: **Женский футбольный клуб «Ряза́нь-ВДВ»**) הוא מועדון כדורגל נשים רוסי לשעבר מהעיר ריאזאן שהוקם בשנת 1996 בחסות חיל הצנחנים הרוסי ומכאן גם משמעות שמו: "חיל הנחיתה האווירית" (Воздушно-десантные войска, **ВДВ**) וסמל היחידה שימש גם כסמל המועדון (מצנח מעל זוג מפציצים). בעיר ממוקמת האקדמיה המרכזית של חיל הצנחנים הרוסי והעיר נחשבת ל"בירת הצנחנים".

המועדון נחשב לאחד המעוטרים ברוסיה ולרשותו זכייה בארבע אליפויות לאומיות וזכייה בשני גביעים לאומיים. הישג השיא במפעלים האירופיים היה ההעפלה לשלב רבע גמר ליגת האלופות לנשים בעונת 2000/2001.

## שמות הקבוצה
* 1996 — מרסל, «Марсель»
* 1997—1999 — ב.ד.ב. «ВДВ»
* 2000—2004 — ריאזאן ט.נ.ק. «Рязань-ТНК»
* 2005—ואילך— ב.ד.ב. ריאזאן, «Рязань-ВДВ»

## היסטוריה
המועדון הוקם בשנת 1996 בשם מועדון "מרסל" והתמודד באליפות רוסיה בכדורגל נשים. 

באוקטובר 2020 המועדון פורק אך הוקם מחדש בדצמבר 2020.

## תארים
;אליפות רוסיה בכדורגל נשים
:זכייה (4): 1999, 2000, 2013, 2018
: סגנות (1): 2017
;גביע רוסיה בכדורגל נשים
:זכייה (2): 1998, 2014
:סגנות (5): 1997, 1999, 2000, 2001, 2018

## קישורים חיצוניים
*  
* ב.ד.ב. ריאזן באתר אליפות רוסיה בכדורגל נשים

קטגוריה:קבוצות כדורגל נשים רוסיות
קטגוריה:ריאזאן
הדיוויזיה ה-77 (ארצות הברית)

**הדיוויזיה ה-77** הייתה דיוויזיה של צבא ארצות הברית, אשר לחמה במלחמת העולם הראשונה ובמלחמת העולם השנייה, וקיימת כיום כ**חטיבת הסיוע ה-77**.

## היסטוריה
### מלחמת העולם הראשונה
הדיוויזיה הוקמה ב-18 באוגוסט 1917, ארבעה חודשים לאחר כניסתה של ארצות הברית למלחמת העולם הראשונה. רוב החיילים הגיעו מניו יורק, והתאמנו בלונג איילנד. הדיוויזיה נשלחה לחזית המערבית כחלק מחיל המשלוח של ארצות הברית בפיקודו של ג'ון פרשינג. הדיוויזיה נחתה בצרפת באפריל 1918, ולחמה בקרב שאטו-תייארי ובמתקפת מז-ארגון, ובאפריל 1919 הוחזרה לארצות הברית ופורקה. במהלך שירותה בצרפת ספגה הדיוויזיה ה-77 10,194 נפגעים: 1,486 הרוגים ו-8,708 פצועים.

### מלחמת העולם השנייה
בשנת 1921 הוקמה הדיוויזיה מחדש כדיוויזיית מילואים, ובמרץ 1942 היא הופעלה מחדש. הדיוויזיה לחמה בקרב גואם ובקרב לייטה, ולאחר מכן לחמה בפיליפינים עד פברואר 1945. באפריל 1945 נחתה הדיוויזיה באוקינאווה, שם החליפה את הדיוויזיה ה-96, ולחמה בקרבות הקשים לכיבוש האי, יחד עם דיוויזיית הנחתים הראשונה. לאחר מכן היא נשלחה לפיליפינים, על מנת להתכונן לפלישה ליפן, ולאחר כניעת יפן נשלחה הדיוויזיה לשמש כחיל כיבוש ביפן. במהלך מלחמת העולם השנייה נהרגו 1,449 חיילים ונפצעו 5,935 מלוחמי הדיוויזיה.

### המלחמה הקרה
ב-15 במרץ 1946 פורקה הדיוויזיה ביפן. בשנת 1963 אורגנה הדיוויזיה מחדש בשם חטיבת הסיוע ה-77. עם זאת, היא לא נשלחה למלחמת וייטנאם, והיא קיימת עד היום כיחידת מילואים.

## קישורים חיצוניים

* אתר המוקדש לדיוויזיה 

77
77
קטגוריה:דיוויזיות בצבא ארצות הברית במלחמת העולם השנייה
הפנורמה של בורבאקי

ממוזער|285px|הפנורמה של בורבאקי
**הפנורמה של בורבאקי** היא ציור גדל-ממדים עגול המוצג ברוטונדה במרכז לוצרן שבשווייץ. ציור זה נחשב לאחד השרידים הבודדים של סוגת אמנות ייחודית של הצגת תמונות פנורמה במעגל (ציקלורמה) שרווחה במאה ה-19. אורכו של הציור 115 מטר. הוא נחתך פעמיים, מסיבות שונות, וגובהו היום הוא 9.8 מטר, שהם רק שני שלישים מהגובה המקורי. הציור הפנורמי נועד לתת לצופה תחושה שהוא נוטל חלק בהתרחשויות. האפקט מועצם על ידי חפצים תלת־ממדיים המוצבים בקדמת הציור, ויוצרים תחושה שהם מהווים המשך של הקטע המצויר.

הציור, מעשי ידי הצייר השווייצרי אדואר קסטרה  וקבוצה של 10 עוזרים, נוצר בשנת 1881 ומתאר את מפלתו של צבא המזרח  הצרפתי בפיקודו של בורבאקי במלחמת צרפת–פרוסיה, עשר שנים קודם לכן. הצייר עצמו התלווה לצבא המזרח כמתנדב של הצלב האדום. תוך כדי ההתרחשויות, קסטרה הכין רישומים רבים, אשר שימשו לאחר מכן כבסיס להכנת הציור הפנורמי.

הציור הוא עדות היסטורית באיכות תיעודית יוצאת דופן ומתאר את הפעולה ההומניטרית הראשונה של הצלב האדום השווייצרי. הנושא הבולט בו הוא סבלם העצום של החיילים והפצועים, שעברו את הגבול השווייצרי מורעבים וקפואים מקור. האירוע, אשר התרחש בשלהי החורף בסוף ינואר 1871, מובא בציורו של קסטרה בנוף חורפי לבן ועצוב, בשטחים עצומים מכוסים שלג וטורים אינסופיים של חיילים. הציור מתאר את העזרה אשר האוכלוסייה השווייצרית הגישה לנמלטים, את הטיפול הרפואי על ידי הצלב האדום, וגם את הניוטראליות של שווייץ, אשר הסכימה לקבל את 87000 החיילים של צבא המזרח, בתנאי שכל הציוד הצבאי ימסר לידי הצבא השווייצרי. צבא המזרח מסר 11000 סוסים, 1150 עגלות משא, 285 כלי ארטילריה, 7200 רובים ו 64 אלף כידונים. החיילים הצרפתים הנמלטים הוכנסו למחנות מעצר, בהם קיבלו מזון, מחסה וטיפול רפואי.בתום המלחמה, לאחר שישה שבועות במרץ 1871, עזבו כל חיילי בורבאקי את שווייץ וחזרו לצרפת.

הרוטונדה, בה מוצגת הפנורמה של בורבאקי, נמצאת כיום בתוך קומפלקס מוזיאוני שהוקם סביבה בין השנים 1996–2000 וכלולים בו גם ספריית העיר לוצרן, מרכז ייעוץ סביבתי עירוני ופורום אקולוגי. קרן הפנורמה של בורבאקי, בעלת הקומפלקס ומי שמפעילה את המוזיאון, משכירה במתחם חמישה בתי קולנוע, מסעדה וחנויות, וכך נמנעת מהטלת עלויות התפעול על הקופה הציבורית.

## גלריה

קובץ:Bau des Bourbaki-Panorama in Luzern 1889.jpg|הרוטונדה בבנייתה. 1889
קובץ:Armée-Bourb-en-Suisse.jpg|החיילים הצרפתים שנכנעו מוסרים את נשקם. פרט בפנורמה
קובץ:Luzern-Bourbaki.jpg|קטע מהפנורמה ובו מתוארת הגשת עזרה ראשונה לחיילים
קובץ:Castres-bourbaki.png|עגלת אמבולנס של הצלב האדום. פרט בפנורמה
קובץ:Bourbaki-Panorama painting-07.jpg|עגלת אמבולנס של הצלב האדום. פרט בפנורמה
קובץ:Bourbaki-Panorama landscape-01.jpg|אלמנטים תלת מימדיים הניצבים בין הצופים לבין הציור


## ראו גם
* פנורמת מסדאך
* מלחמת צרפת- פרוסיה
* אלפרד דרייפוס
* פרשת דרייפוס

## קישורים חיצוניים

* 
*Graham Morris, The Bourbaki Panorama, Battlefield Anomalies.com-סיור וירטואלי בפנורמה

## הערות שוליים

קטגוריה:לוצרן
קטגוריה:ציקלורמה
קווין פורטר הבן

**בראיין קווין פורטר הבן** (באנגלית: **.Bryan Kevin Porter Jr**; נולד ב-4 במאי 2000) הוא כדורסלן אמריקאי, המשחק בעמדת הקלע בקבוצת מילווקי באקס מליגת ה-NBA.

## קריירת תיכונים ומכללות
פורטר נולד וגדל בסיאטל שבמדינת וושינגטון. ביולי 2004, בהיותו בן 4, נרצח אביו בעת שניסה להגן על אדם שהותקף ברחובות סיאטל. בין השנים 2014–2018 למד ב"תיכון רייניר ביץ'" בסיאטל, ולאורך עונתו האחרונה בקבוצת הכדורסל שלו רשם ממוצעים של כ-27 נקודות ו-14 ריבאונדים למשחק. במשחק גמר אליפות התיכונים של וושינגטון לשנת 2018 קלע 22 נקודות בהפסד קבוצתו מול "תיכון גרפילד". בסיום אותה עונה זכה בתואר שחקן התיכונים המצטיין של וושינגטון (Washington Mr. Basketball).

בשנת 2018 החל ללמוד ולשחק באוניברסיטת דרום קליפורניה אשר בלוס אנג'לס. לאורך עונתו היחידה בקבוצת האוניברסיטה החמיץ 12 מתוך 33 משחקיה, בשל פציעות שונות והשעיה בגין "עבירת משמעת". ב-21 המשחקים בהם שותף העמיד ממוצעים של 9.8 נקודות, 4.0 ריבאונדים ו-1.4 אסיסטים למשחק. באפריל 2019 הודיע על כוונתו לעזוב את האוניברסיטה כבר לאחת שנה אחת, במטרה להתמודד בדראפט ה-NBA.

## קריירת משחק ב-NBA
### קליבלנד קאבלירס
בדראפט ה-NBA 2019 נבחר פורטר על ידי מילווקי באקס בבחירה ה-30, אך בימים הבאים נשלח בטריידים לדטרויט פיסטונס ולאחר מכן לקליבלנד קאבלירס. ב-24 בפברואר 2020 קלע שיא קריירה של 30 נקודות, בניצחון הקאבלירס מול מיאמי היט.

### יוסטון רוקטס
בינואר 2021 הועבר פורטר בטרייד ליוסטון רוקטס, תמורת בחירת דראפט עתידית. ב-29 באפריל 2021 קלע שיא קריירה של 50 נקודות, כולל 9 שלשות, בניצחון יוסטון נגד מילווקי באקס.

ב-17 באוקטובר 2023, בעקבות פרשיות ציבוריות שהתפרסמו, הועבר בטרייד לאוקלהומה סיטי ת'אנדר, אך נופה מהסגל.

### פאוק סלוניקי

ב-2 באפריל 2024 עזב את ה-NBA וחתם לשארית העונה בפאוק סלוניקי.

בשישה משחקי ליגה, העמיד פורטר ממוצעים של 22 נקודות, 9.8 ריבאונדים, 6.8 אסיסטים, ו-2.8 חטיפות למשחק. ב-10 ביולי באותה שנה, חתם פורטר על חוזה בלוס אנג'לס קליפרס.

## סטטיסטיקות הקריירה
### בליגת המכללות

### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי מדינת וושינגטון
קטגוריה:סיאטל: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מדינת וושינגטון: כדורסלנים
קטגוריה:כדורסלני אוניברסיטת דרום קליפורניה
קטגוריה:בחירות דראפט של מילווקי באקס
קטגוריה:כדורסלני קליבלנד קאבלירס
קטגוריה:כדורסלני יוסטון רוקטס
קטגוריה:כדורסלני פאוק סלוניקי
קטגוריה:כדורסלני לוס אנג'לס קליפרס
קטגוריה:כדורסלני מילווקי באקס
קטגוריה:ספורטאים זרים ביוון
קטגוריה:אמריקאים שנולדו ב-2000
קווין פורטר

**קווין פורטר** (באנגלית: **Kevin Porter**; נולד ב-17 באפריל 1950) הוא כדורסלן עבר אמריקאי, אשר שיחק בליגת ה-NBA בין השנים 1972–1983. לאורך הקריירה זכה ארבע פעמים בתואר "מלך האסיסטים של ה-NBA", והעמיד ממוצעים כוללים של 11.6 נקודות, 8.1 אסיסטים, 1.8 ריבאונדים ו-1.4 חטיפות למשחק.

## קריירת מכללות
פורטר נוד וגדל בשיקגו שבאילינוי, ובין השנים 1968–1972 למד באוניברסיטת פרנסיס אשר בפנסילבניה. בעונתו הראשונה בקבוצת הכדורסל של האוניברסיטה קלע 10.8 נקודות בממוצע למשחק כמחליפו של נורם ואן ליר, ובכל 3 העונות הבאות היה הקלעי המוביל של הקבוצה עם ממוצע כולל של 23.8 נקודות למשחק.

## קריירת משחק
בדראפט ה-NBA 1972 נבחר פורטר על ידי בולטימור בולטס, בבחירה ה-39 (סיבוב שלישי). לאחר עונת רוקי חלשה, בעונת  הפך לשחקן חמישייה קבוע ותרם 14.0 נקודות ו-5.8 אסיסטים בממוצע למשחק. בעונה העוקבת הוביל את כל שחקני הליגה עם ממוצע של 8.0 אסיסטים למשחק, וסייע לבולטס להעפיל לגמר ה-NBA, בפעם השנייה בתולדות המועדון. בסדרת הגמר עצמה הובסה הקבוצה בתוצאה 0–4 מול גולדן סטייט ווריורס.

באוגוסט 1975 הועבר בטרייד לדטרויט פיסטונס, בתמורה לדייב בינג. בעונתו הראשונה בדטרויט קלע 12.6 נקודות ומסר 10.2 אסיסטים בממוצע למשחק, אך הוגבל ל-19 משחקים בשל פציעה בברכו. בנובמבר 1977, לאחר כשנתיים וחצי עם הפיסטונס, נשלח בטרייד לניו ג'רזי נטס. עד לסיום עונת  רשם בניו ג'רזי ממוצעים של 16.2 נקודות ו-10.8 אסיסטים למשחק, אשר הקנו לו פעם נוספת את תואר "מלך האסיסטים" של ה-NBA. ב-24 בפברואר 1978 שבר את שיא הליגה לאסיסטים במשחק בודד, כאשר מסר 29 אסיסטים במשחק מול יוסטון רוקטס. הישג זה נותר שיא ה-NBA במשך 12 שנים, עד ששבר אותו סקוט סקיילס בדצמבר 1990.

פורטר נשלח בחזרה לפיסטונס לקראת עונת , במהלכה רשם ממוצעי שיא בנקודות (15.4) ואסיסטים (13.4) למשחק, וזכה בפעם השלישית בתואר "מלך האסיסטים". באותה עונה שבר את שיא ה-NBA לסך אסיסטים בעונה אחת, והיה השחקן הראשון אשר מוסר לפחות 1,000 אסיסטים בעונה. לאורך השנים, רק שני שחקנים נוספים רשמו הישג זה – אייזיאה תומאס (ב-) וג'ון סטוקטון (שבע פעמים).

בין השנים 1979–1983 חזר פורטר לשחק עבור וושינגטון בולטס. בעונת  זכה בפעם הרביעית והאחרונה בתואר "מלך האסיסטים", לאחר שרשם ממוצעים של 13.4 נקודות ו-9.1 אסיסטים למשחק. בקיץ 1981 סבל מקרע בגיד האכילס, בגינו החמיץ את כל עונת  והוגבל ל-11 משחקים בלבד בעונת .

בשנת 1983 שיחק לתקופה קצרה בקבוצת "טויוטה סופר קורולאס" מליגת העל הפיליפינית, בטרם פרש ממשחק.

## קריירת אימון
בין השנים 1983–1987 אימן את קבוצת הכדורסל של אוניברסיטת סנט פרנסיס, בה שיחק בעברו כסטודנט. בארבע עונותיו בתפקיד רשמה הקבוצה מאזן כולל של 42 ניצחונות ו-68 הפסדים (38.2%).

## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:שיקגו: כדורסלנים
קטגוריה:כדורסלני אוניברסיטת סנט פרנסיס
קטגוריה:בחירות דראפט של בולטימור בולטס (1963–1973)
קטגוריה:כדורסלני בולטימור בולטס (1963–1973)
קטגוריה:כדורסלני קפיטל בולטס
קטגוריה:כדורסלני וושינגטון בולטס
קטגוריה:כדורסלני דטרויט פיסטונס
קטגוריה:כדורסלני ניו ג'רזי נטס
קטגוריה:מאמני כדורסל אמריקאים
קטגוריה:אמריקאים שנולדו ב-1950
פרבוריהאינה

**פרבוריהאינה** (שם מדעי: *Paraborhyaena*; מילולית: "קרוב לבוריהאינה") הוא סוג נכחד של יונק טורף גדול ממשפחת הפרובוריהאיניים הנכחדת, אשר היה אחד מגדולי הטורפים של אמריקה הדרומית. הסוג הוגדר בשנת 1983 ונכלל בו מין יחיד - *Paraborhyaena boliviana*. הממצאים התגלו בסאלה שבבוליביה, לצד מקבץ של מאובנים של יונקים פרהיסטוריים ששגשגו באוליגוקן.

הפרבוריהאינה היה טורף גדול דומה לפרובוריהאינה, והוא הגיע לגודל של דוב שחור אמריקאי באורך של מטר וחצי ומשקל של 100 עד 125 קילוגרם וייתכן שאף מעל 250 קילוגרם. הוא היה בעל גולגולת רחבה וחזקה באורך 40 סנטימטרים שהייתה בעלת חוטם קצר אך לסתות קשיחות עוצמתיות שבלטו מהם זוג ניבים בקדמת הלסת, שדמו לניבי התיילקוסמילוס אך היו פחות דמויי-חרב ובדומה לשיני השד הטסמני צמחו מהלסתות בקצב קבוע. הניבים יועדו לנשוך בעוצמה אדירה והטוחנות הרחבות והמעוגלות שבקצה הלסת הוסיפו לעוצמתה. ואולם מוחו היה קטן בהרבה ביחס לטורפים אחרים.

מבנה הטורף הגדול עשה אותו לטורף-על מאיים בשטחי חיותו והוא כנראה טרף יונקים בינוניים מסדרת הנוטונגולאטויים וטרף דומה. עם זאת הוא היה איטי יחסית והיה עליו להתקרב מאוד לטרף כדי להרוג אותו. אפשרות אחרת היא שהיה אוכל נבלות או שגנב טרף לאחרים. 

## קישורים חיצוניים

קטגוריה:פרובוריהאיניים
קטגוריה:יונקים שחיו באוליגוקן באמריקה הדרומית
קטגוריה:מגה-פאונה של הפלאוגן באמריקה הדרומית
קטגוריה:מאובני טקסונים שתוארו ב-1983
קטגוריה:טקסונים שהתפתחו באוליגוקן
אנכליסיכטיס

**אנכליסיכטיס** (שם מדעי: *Anachlysictis*) הוא סוג נכחד של יונק שנחרבי, שהשתייך למשפחת התיילוקוסמיים מסדרת הספרסודונטה הקדומה, באמריקה הדרומית בתקופת המיוקן שלפני 13.8 עד 11.8 מיליון שנה מזמננו. המאובנים שלו התגלו בתצורת לה ונטה  שבקולומביה, לצד פאונה נכחדת רבה. הממצאים כללו בעיקר לסת תחתונה שבורה ושרידי שיניים טוחנות ומלתעה. הסוג הוגדר ב-1997 בידי החוקר פרנסיסקו ס. ג'וין (Francisco J. Goin) והוא כלל מין אחד - *Anachlysictis gracilis*. במקור הוא נחשב לסוג של אופוסום קדום אך בהמשך מאובנים דומים למאובני *Hondadelphys* מסדרתו התגלו והקשר ביניהם הוביל לשיוכו לסדרת הספרסודונטה.

## תיאור
יונק זה היה הקדום שבבני משפחתו, אשר כללה את התיילקוסמילוס בעל הניבים הענקיים שהגיע למשקל של יגואר ועד לגילוי הסוג פטגוסמילוס (*Patagosmilus*) מפטגוניה הוא נחשב למין היחיד במשפחה שלא השתייך לסוג תיילקוסמילוס. הטורף הקדום הגיע לאורך 90 סנטימטרים ולמשקל של 18 קילוגרם בממוצע. כמו קרובו הגדול הוא היה בעל זוג ניבים ארוכים שיועדו להרג טרף.

בדומה לתיילקוסמילוס הוא היה בעל לסת תחתונה שנפערה לאורכה כדי להחיל את הניבים וגם היו לו זוג "נדנים" מוזרים בקצה הלסת. הגולגולת הייתה מעט שטחית עם ארובות עיניים קטנות יחסית עקב המבנה. הדבר גרם גם לשריר המלעס, העוזר להפיק נשיכה חזקה להצטמצם, כך שנשיכתו לא הייתה חזקה מאוד. את הנשיכה הוא ביצע בעזרת שרירי הצוואר הרחבים שלו, אך הם לא יועדו לעוצמה חזקה מדי כמו של טורפים אחרים.

ככל הנראה האנכליסיכטיס התפתח מטורפים ממשפחת הבוריהאיניים שהיו נפוצים באמריקה הדרומית והזכירו מעט צבועים. הוא היה קטן יחסית בעל מבנה שהזכיר גחן או סמור והוא צד יונקים קטנים אותם דקר בעזרת ניביו הגדולות.

## קישורים חיצוניים

קטגוריה:תיילוקוסמיים
קטגוריה:יונקים שחיו במיוקן באמריקה הדרומית
קטגוריה:מאובני טקסונים שתוארו ב-1997
פסדאלורוס

**פסדאלורוס** (שם מדעי: *Pseudaelurus*) הוא סוג פרימיטיבי טורף ממשפחת החתוליים, אשר חי במשך תקופת המיוקן שלפני 20 עד 8 מיליון שנה באירואסיה והיגר גם לאמריקה הצפונית לפני כ-18 מיליון שנה – מה שהפך אותו לראשון החתוליים באמריקה. הסוג הוגדר ב-1850 בידי החוקר הצרפתי פול ז'רווה . בסוג זה נכללו מינים רבים, אך כמה חוקרים רואים מהחוקרים רואים בחלקם סוגים נפרדים כמו היפראילוריקטיס, מיופנתרה, סטיריופליס ו-*Schizailurus*. הממצאים התגלו באזורים רבים לאורך אירואסיה מסין לאורכה, דרך סיביר ואף בערב הסעודית והתגלו גם בגרמניה, במזרח אירופה ובארצות הברית – שם אולי המאובנים השתייכו לסוג היפראילוריקטיס.

חתול קדום זה היה בעל מאפיינים פרימיטיביים הקרובים לראשון החתוליים – הפרואילורוס ובעל מכנה משותף עם הגחניים למשל רגליים קצרות מאוד וטפרים לא נשלפים ואולי הוא התאים לחיים על העצים. הוא לא קרוב לאף חתול מודרני וייתכן שהוא התפתח לכל קבוצות החתולים המאוחרות: חתולים גדולים, חתולים קטנים ושנחרבים.

המינים השונים בסוג התחלקו בגודלם מגודל של חתול בית עד לגודל של שונר או פומה במשקל 30 קילוגרם. לחלק מהמינים היו ניבים מגודלים יחסית, מה שאולי מקשר בינם לשנחרבים, אך בתכונות אחרות הם היו שונים מהם.

טורף זה היה איטי יחסית והיה צריך לארוב לטרף במחבוא. הוא ניזון מפרסתנים שונים ואולי גם ממכרסמים ברחבי הערבות והסוואנות הקדומות של המיוקן.

## קישורים חיצוניים

קטגוריה:בעלי חיים שתוארו ב-1850
קטגוריה:טקסונים שתוארו בידי פול גרווה
קטגוריה:חתוליים פרהיסטוריים
קטגוריה:יונקים שחיו במיוקן באמריקה הצפונית
קטגוריה:יונקים שחיו במיוקן באירופה
קטגוריה:יונקים שחיו במיוקן באסיה
קטגוריה:מאובני טקסונים שתוארו ב-1850
יחסי אוסטריה–ארגנטינה

[ממוזער|נשיאת ארגנטינה [כריסטינה פרננדס דה קירשנר עם נשיא אוסטריה היינץ פישר בפגישה בבואנוס איירס, 2012]]
**יחסי אוסטריה–ארגנטינה** הם יחסי החוץ בין אוסטריה וארגנטינה.

## רקע
היחסים בין המדינות כוננו ב-27 באוקטובר 1870, עם חתימת הסכם ידידות, מסחר וניווט. ארגנטינה נותרה נייטרלית במהלך כל מלחמת העולם השנייה, והכריזה מלחמה על גרמניה הנאצית, אשר כללה אף את אוסטריה, רק לפני כניעתה. עבור הגרמנים לאחר המלחמה, ארגנטינה הייתה היעד הנחשק ביותר עבור יוצאי המעמד הבינוני והגבוה לאחר שווייץ. תחת הנשיא חואן פרון, לאחר 1945, מספר פושעי מלחמה נאצים היגרו לדרום אמריקה כדי להימנע מהעמדה לדין וזאת כחלק מרשת ההברחה שאורגנה בסיוע הוותיקן וזכתה לשם "נתיבי העכברושים". אלו מהם שחיו בארגנטינה כללו את הפושעים האוסטרים אריברט היים ואדוארד רושמן. רבים חזרו לגרמניה לאחר נפילתו של פרון.

כיום מתקיים שיתוף פעולה בין המדינות במגוון תחומים, כולל בתחומי החינוך והתרבות.

## יחסים כלכליים
אף על פי שרוב סחר החוץ האוסטרי מתבצע עם המדינות החברות באיחוד האירופי, הסחר הטרנס-אטלנטי מקבל גם הוא חשיבות. עם נפח מסחרי של 80 מיליון אירו (רמה המקבילה לשנת 2009), ארגנטינה תופסת את המקום הרביעי (אחרי ברזיל, מקסיקו וונצואלה) של שוק הצרכנים האוסטרי באמריקה הלטינית.

## נציגויות דיפלומטיות
אוסטריה מחזיקה בארגנטינה שגרירות בבואנוס איירס בלבד, ואילו ארגנטינה מחזיקה באוסטריה שגרירות בווינה בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פרס באפט"א לליהוק הטוב ביותר

באוגוסט 2019 הכריזה האקדמיה הבריטית לאמנויות הקולנוע והטלוויזיה על קטגוריה חדשה במסגרת פרסי באפט"א לקולנוע, פרס עבור הליהוק.

**פרס באפט"א לליהוק הטוב ביותר** מוענק למלהקים על ידי האקדמיה הבריטית לאמנויות הקולנוע והטלוויזיה החל משנת 2020.

## זוכים ומועמדים

### שנות ה-2010

### שנות ה-2020

## קישורים חיצוניים
* 
* אתר פרסי באפט"א

## הערות שוליים

קטגוריה:טקסי פרס באפט"א
באפט"א
הדיוויזיה ה-96 (ארצות הברית)

**הדיוויזיה ה-96** הייתה דיוויזיה של צבא ארצות הברית, אשר לחמה במלחמת העולם הראשונה ובמלחמת העולם השנייה, וקיימת כיום כ**חטיבת הסיוע ה-96**.

## היסטוריה
### מלחמת העולם הראשונה
הדיוויזיה הוקמה ב-20 באוקטובר 1918, אולם בשל סיום המלחמה לא נשלחה לצרפת, וב-7 בינואר 1919 פורקה הדיוויזיה..

### מלחמת העולם השנייה
בשנת 1921 הוקמה הדיוויזיה מחדש כדיוויזיית מילואים, וב-15 באוגוסט 1942 היא הופעלה מחדש. הדיוויזיה לחמה בקרב לייטה, ולאחר מכן לחמה בפיליפינים עד פברואר 1945. באפריל 1945 נחתה הדיוויזיה באוקינאווה, שם הוחלפה מאוחר יותר על ידי הדיוויזיה ה-77, ולחמה בקרבות הקשים לכיבוש האי, יחד עם דיוויזיית הנחתים הראשונה. לאחר מכן היא נשלחה לפיליפינים, על מנת להתכונן לפלישה ליפן, ובינואר 1946 פורקה הדיוויזיה. בספטמבר 2008 אורגנה הדיוויזיה מחדש כ**חטיבת הסיוע ה-96**.

### המלחמה הקרה
בדצמבר 1946 הוקמה הדיוויזיה מחדש כדיוויזיית מילואים, והיא השתתפה בהתערבות נאט"ו בבוסניה והרצגובינה, ונטלה חלק בכמה סבבים באפגניסטן ובעיראק.

## קישורים חיצוניים

* אתר המוקדש לדיוויזיה 

96
96
קטגוריה:דיוויזיות בצבא ארצות הברית במלחמת העולם השנייה
פסגת פריור (אנטארקטיקה)

**פסגת פריור** (באנגלית: **Pryor Peak**) היא פסגה בצידו המערבי של קרקס הענקים (Giants Cirque) בהרי טינדל, בחצי האי אירוסמית' בחוף לובה שבאנטארקטיקה.

גובהה של הפסגה 600 מטרים מעל פני הים.

## היסטוריה
### גילוי הפסגה

הפסגה התגלתה עת שצולמה מהאוויר על ידי משלחת הסקר האווירי של שטחי חסות איי פוקלנד בשנת 1957.

הראשונים שהגיעו אל הפסגה היו גאולוגים של משלחת הסקר האנטארקטי הבריטי, בין השנים 1980–1981; הגאולוגים חקרו גם את האי דיי והאי וייט הסמוכים.

### מקור השם

שמה של הפסגה ניתן לה על ידי הוועדה המייעצת לשמות אנטארקטיים של בריטניה.

הפסגה נקראת על שמו של קומנדר ג'ון ס. נ. פריור (John S. N. Pryor), מהצי המלכותי הבריטי, שהיה מקד מחלקת נתיבי ההפלגה במחלקה ההידרוגרפית במשרד ההגנה הבריטי; והיה חבר בוועדה המייעצת לשמות אנטארקטיים של בריטניה בין השנים 1968–1982.

## קישורים חיצוניים
* פסגת פריור באתר הסקר הגאולוגי של ארצות הברית
* פסגת פריור באתר הגאזט האנטארקטי של ממשלת אוסטרליה
* פסגת פריור באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מפסגת פריור לאתרים סמוכים

## הערות שוליים

פריור
פריור
קווין הרן

**קווין ריי הרן** באנגלית: **Kevin Ray Hern**; נולד ב-4 בדצמבר 1961) הוא פוליטיקאי ואיש עסקים אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת אוקלהומה, מאז נובמבר 2018. הוא נבחר לבית הנבחרים בבחירות מיוחדות שנערכו בעקבות התפטרותו של חבר בית הנבחרים המכהן ג'ים בריידנסטין לשם מינויו לתפקיד מנהל נאס"א.

## ביוגרפיה
הרן נולד בשדה התעופה "ריצ'רדס-גבאוור" של חיל האוויר של ארצות הברית, השוכן על גבולה המערבי של מיזורי עם קנזס. הרן סיים ב-1980 את לימודיו בבית הספר התיכון דובר שבעיירה דובר אשר בארקנסו, וב-1986 השלים לימודי תואר ראשון באוניברסיטת ארקנסו טק. אחרי שעבד בקונצרן התעשייתי רוקוול אינטרנשיונל, למד הרן במכון הטכנולוגי של ג'ורג'יה לימודי תואר שלישי בהנדסת אווירונאוטיקה.

לאחר אסון מעבורת החלל צ'לנג'ר התקשה הרן למצוא עבודה, ונהפך לזכיין של מקדונלד'ס. הוא קנה את סניף מקדונלד'ס הראשון בצפון ליטל רוק ב-1997, אם כי מכר אותו כעבור שנתיים ב-1999 כדי לעבור למאסקוגי (Muskogee) שבאוקלהומה, שם קנה שני סניפים אחרים של מקדונלד'ס כזכיין של הרשת. הוא הרחיב את עסקיו כזכיין של מקדונלד'ס לשמונה-עשר סניפים באזור טלסה.

עם התפטרותו של ג'ים בריידנסטין מבית הנבחרים של ארצות הברית ב-2018 לשם מינויו לתפקיד מנהל נאס"א (מִנְהָל האווירונאוטיקה והחלל הלאומי), הודיע הרן על התמודדותו לבית הנבחרים מטעם מחוז הקונגרס הראשון של אוקלהומה. בבחירות המקדימות שנערכו במפלגה הרפובליקנית גבר על טים האריס. לאחר מכן התקדם לבחירות הכלליות, שם ניצח את טים גילפין, מועמד המפלגה הדמוקרטית.

מרי פאלין, מושלת אוקלהומה היוצאת, מינתה אז את הרן למלא את שארית תקופת הכהונה של בריידנסטין. בסמכותה של פאלין היה לעשות כן מכיוון שעל פי החוק אוקלהומה, אם מושב של המדינה בבית הנבחרים יהא ריק בשנה זוגית ותקופת כהונתו של המכהן עתידה להסתיים בשנה העוקבת, בסמכות המושל למנות אדם אחר לאייש את המושב. בהתאם לכך, הרן הושבע לתפקידו בקונגרס של ארצות הברית בנובמבר 2018.

## קישורים חיצוניים

* 

* 

## הערות שוליים

קטגוריה:אנשי עסקים אמריקאים
קטגוריה:חברי בית הנבחרים של ארצות הברית מאוקלהומה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:בוגרי אוניברסיטת ארקנסו טק
קטגוריה:בוגרי המכון הטכנולוגי של ג'ורג'יה
קטגוריה:אמריקאים שנולדו ב-1961
אוקסיאהינה

**אוקסיאהינה** (שם מדעי: *Oxyaena*; מילולית: "צבוע מחודד/מתוח") הוא סוג נכחד של יונק טורף ממשפחת האוקסינודונים, אשר חי באמריקה הצפונית של סוף הפלאוקן עד לתחילת האאוקן. הסוג התגלה בעיקר בשכבות אבנים בקולורדו והוא הוגדר ב-1874 בידי חוקר המאובנים אדוארד דרינקר קופ ונכללו בו 6 מינים.
## מאפיינים
האוקסיאהינה היה טורף בעל מבנה שהזכיר חתול, והוא הגיע במיניו הגדולים לאורך של 1 מטר ולמשקל של 20 קילוגרם. היו לו לסתות קצרות באורך של 20 ס"מ בקירוב שבתוכם היו שורות של שיניים חדות מגודלות וחזקות שהותאמו לאכילת בשר היפרקרניבורית והזכירו מעט לסתות של צבוע, מהם קיבל הסוג את שמו. עם זאת הוא היה בעל גפיים קצרות מאוד וזנב קצר מפותל, מבנה המתאים למינים שוכני עצים.

ככל הנראה הוא חי כמו חתול קטן, גחן או סמור ונטה לארוב לטרף בהסתייע על המבנה הנמוך והמוארך שלו. הוא התבסס על השמיעה והראייה לציד ופחות על הריח. כמו כן ייתכן שבדומה לנמר הוא נטה לצוד בקרבת עצים עליהם הוא נע ביעילות. עם זאת בניגוד לחתולים הוא נע על כפותיו כמו דוב.

הוא נכחד עם תחילת האאוקן, אז התרחשה הכחדה באמריקה הצפונית, נעלמו הרבה מהיערות והתפתחו מינים מוצלחים יותר שחיו על הקרקע רוב זמנם.

## קישורים חיצוניים

ממוזער|300px|מרכז|שלד של אוקסיאהינה

קטגוריה:בעלי חיים שתוארו ב-1874
קטגוריה:טקסונים שתוארו בידי אדוארד דרינקר קופ
קטגוריה:אוקסינודונים
קטגוריה:יונקים שחיו בפלאוגן באמריקה הצפונית
קטגוריה:מאובני טקסונים שתוארו ב-1874
עין טב

**עין טב** (גם **עייני טב**) הוא שמה של עיירה יהודית קדומה ביהודה הנזכרת רבות בכתבי חז"ל, בעיקר בהקשר לקידוש החודש שהתקיים בה לאורך השנים.

## היסטוריה
בהתאם למקורות היהודיים, בעין טב התקיים בית הוועד המיוחד לקידוש החודש ולעיבור השנה לאורך תקופת המשנה והתלמוד, וזאת גם לאחר מעבר הסנהדרין לגליל עם דיכוי מרד בר כוכבא. זאת, בהתאם להלכה לפיה: .

בתלמוד הבבלי מובא כי רבי יהודה הנשיא הורה לרבי חייא ללכת ולקדש את החודש בעין טב, ולשלוח לו אישור מיוחד על כך: .

בתלמוד הירושלמי נזכר מעשה ברבי חנינא שהלך לקדש את החודש בעין טב בשעה שמזג האוויר היה מעונן, אולם הצליח לבסוף להבחין בירח דרך חור בעננים: . כן נזכר בתלמוד מעשה באמורא רב הונא (חונא) בר אבין שהלך לקדש את החודש במקום: .

בבית הוועד שבעין טב נקבעו גם הלכות שונות הנוגעות לקידוש החודש, ובהן לעניין הקריאה בתורה בראש חודש: , וכן לעניין התקיעה בשופר לאחר ההכרזה על קידוש החודש: .

הגם שקידוש החודשים והשנה התבצע במקומות נוספים, כגון יבנה שביהודה ואושה שבגליל, המשיכה העדות בבית הוועד בעין טב להיחשב למוסמכת ביותר: .

## זיהוי
לאור התיאורים שבמקורות, מקובל להצביע על מיקומה של עין טב הקדומה באזור שפלת לוד. חיזוק משמעותי לכך הוא אזכורה של עיירה בשם **ENTABA** במפת מידבא מהמאה השישית לספירה, בין לוד ובין יבנה. בנוסף, יישוב בשם **עין טאב** נזכר בתעודה עות'מאנית מן המאה השש עשרה ככפר קטן שהתקיים באותה תקופה באזור לוד ואונו.

## לקריאה נוספת
* שמואל קליין, **ספר היישוב**, עמ' 115.
* שמואל ספראי, "המקומות לקידוש חודשים ולעיבור השנה בארץ לאחר החורבן", **[[תרביץ]]** ל"ה (ה'תשכ"ו), עמ' 27.

## הערות שוליים

קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים בארץ ישראל בתקופת המשנה והתלמוד
קטגוריה:שפלת יהודה
קטגוריה:ארץ ישראל ביהדות
קטגוריה:הירח ביהדות
קטגוריה:לוד: היסטוריה
קטגוריה:קידוש החודש
אנדרטת המלחמה הסקוטית הלאומית

300px|ממוזער|שמאל|מראה החזית הדרומית של מבנה האנדרטה, שבה הכניסה אליה
**אנדרטת המלחמה הסקוטית הלאומית** (באנגלית: **Scottish National War Memorial**) היא היכל זיכרון הממוקם בטירת אדינבורו באדינבורו, שבסקוטלנד. ההיכל מוקדש לזכרם של אנשי הצבא ממוצא סקוטי ולמשרתים ברגימנטים הסקוטיים, שנפלו בשתי מלחמות העולם ולאחריהן. מונצחים בו שמות כ-206,000 נופלים.

## הקמת האנדרטה
רעיון הקמת האנדרטה בטירת אדינבורו הועלה ב-1917, במהלכה של מלחמת העולם הראשונה, על ידי ג'ון סטיוארט-מארי, הדוכס השמיני מאת'ול  וג'ורג' סווינטון וזכה לתמיכה רבה מצד הסקוטים ששירתו בצבאות האימפריה הבריטית. הדוכס מאת'ול הצליח לגייס את תמיכת המלך ג'ורג' החמישי בהקמת האנדרטה.

ב-1919 מונה למתכנן האנדרטה האדריכל רוברט לורימר . התנגדות להקמת אנדרטה גדולה בטירה מחשש לפגיעה בשימורה הביאה לעיכוב המיזם ולצמצומו. ב-1923 אושרה תוכנית צנועה יותר לאנדרטה. היא נחנכה על ידי הנסיך מוויילס בטקס רב משתתפים שנערך ב-14 ביולי 1927. כרכי שמות הנופלים, שנאספו אליה בסיועם של משרד המלחמה הבריטי והוועדה האימפריאלית לקברי מלחמה, הוכנסו לתיבת ההנצחה בהיכל על ידי המלך ג'ורג' החמישי והמלכה מרי.

לאחר מלחמת העולם השנייה הוספו שמות נופלי סקוטלנד במלחמה לשמות המונצחים באנדרטה. פרט לכך לא נעשה כל שינוי בעיצובה ובתוכנה.

## האנדרטה
250px|ממוזער|שמאל|המזבח בקפלה המרכזית ועליו התיבה המכילה את מגילות הכבוד ועליהן שמות הנופלים
האנדרטה הוקמה בתוך אחד מקסרקטיני הצבא לשעבר בכיכר הכתר (Crown Square) שבלב הטירה. חזית בניין האנדרטה מקושטת בפסלים ובגרגוילים.

היכל האנדרטה כולל אולם מאורך שממנו מסתעפות שלוש קפלות. אחת מהן ממוקמת במרכזו, מול הכניסה להיכל; היא מעוגלת למחצה ופונה צפונה. שתי הקפלות האחרות ממוקמות בשני קצות האולם ופונות דרומה. ההיכל, בעל תקרה גבוהה, מואר בחלקו על ידי אור יום החודר מבעד לחלונות ויטראז' הקבועים בכל חלקיו.

קירות ההיכל מקושטים בעושר רב ובצפיפות על ידי כתובות זיכרון, סמלים צבאיים, דגלים, אביזרים צבאיים, פסלים, תחריטים, תבליטים ומרכיבים עיצוביים נוספים. חלק מן הקישוטים מוקדשים ספציפית למספר גדול של רגימנטים סקוטיים ויחידות אחרות בכוחות המזוינים של בריטניה.

בקפלה המרכזית, ה"מקדש" (Shrine), מוצבת על גבי מזבח תיבה דמוית ארון קבורה, שבה נשמרות מגילות הכבוד (Rolls of Honour). על גביהן נרשמו שמות הנופלים, מהם כ-147,000 ממלחמת העולם הראשונה וכ-58,000 ממלחמת העולם השנייה. שמות חדשים נוספים עדיין למגילות הכבוד בהתאם למידע חדש הנאסף אודות הנופלים.

מעצבי הפסלים בחזית בניין האנדרטה היו פילקינגטון ג'קסון (Pilkington Jackson), ג'ון מרשל (John Marshall) ופיליס בון (Phyllis Bone). מעצב חלונות הוויטראז' היה דאגלס סטראצ'ן (Douglas Strachan). כ-200 אמנים שונים בסך הכל השתתפו בעיצוב האנדרטה.

האנדרטה מופעלת ומתוחזקת על ידי קרן צדקה הנושאת את שם האנדרטה.

## קישורים חיצוניים

* האנדרטה
* תיאור האנדרטה, במרשם אנדרטאות המלחמה באתר מוזיאון המלחמה האימפריאלי
* סרטון סיור באנדרטה, באתר יוטיוב

מלחמה סקוטית לאומית
מלחמה סקוטית לאומית
מלחמה סקוטית לאומית
קטגוריה:אדינבורו: מבנים
קטגוריה:סקוטלנד: מבנים רשומים דרגה A
עלא דקה

**עלא דקה** (בערבית: **علاء دقه**, תעתיק מדויק: **עלאא דאה**; נולד ב-12 באוקטובר 1994) הוא זמר ושחקן ערבי-ישראלי.

## ביוגרפיה
דקה נולד וגדל בבאר שבע, למשפחה ערבית-מוסלמית. הוא בוגר כפר הנוער אשל-הנשיא שבדרום.

בין השנים 2012–2013 התנדב לשנת-שירות (כ"שין-שין"; *[[ש"ש]]*), בתנועת האמנים המחנכים של תנועת תרבות.

הוא השלים לימודי משחק בגודמן - בית ספר למשחק בנגב.

## קריירה
לאחר מכן, החל לעבוד כשחקן בתיאטרון באר שבע.

הופעתו הראשונה על הבמה הייתה בשנת 2012, בתוכנית המציאות המוזיקלית "The Voice ישראל", בערוץ 2 של רשת.

בשנת 2016 שיחק בכמה סדרות וסרטים, בהם הסדרה "תאג"ד" בתפקיד חושחש, והסרט "מעבר להרים ולגבעות" בתפקיד עימאד - צעיר פלסטיני המקיים קשר רומנטי עם יפעת גרינבאום (מילי עשת).

בשנת 2017 שיחק בסרט הדרמה הקומית של צחי גראד "הבן-דוד" בתפקיד פאהד, גבר פלסטיני-מוסלמי המתחזה לשיפוצניק מנוסה, מכונה בשם הבן-דוד, שנחשד שתקף מינית נערה יהודייה (מאי סטמקר) ומשלהב את היצרים הלאומניים נגדו עד כמעט לינץ'. על תפקיד זה קיבל מועמדות לפרס אופיר לשחקן המשנה הטוב ביותר.

בשנת 2018 שיחק בסדרת הדרמה "המדרשה" ברשת 13, בתפקיד אלגאווי -מומחה לארגון חזבאללה.

בשנים 2019–2021 שיחק בכמה סדרות: "מונא" - בתפקיד ראני; "פמת"א" - בתפקיד ח'ליל ג'ועאני; "השוטר הטוב" - בתפקיד זיאד ; ובעונה השלישית של "פאודה" - בתפקיד מחבל חמאס שחוטף יהודייה ויהודי לעזה, בשאר חמדאן.

בשנת 2021 שיחק בסדרה "נאפס" של הוט. באותה שנה שיחק בסרטו של אבי נשר "תמונת הניצחון", בתור ח'ליף מפקד הכוח המצרי. בהמשך השנה היה מועמד לפרס אופיר בקטגוריית שחקן המשנה הטוב ביותר על תפקידו בסרט זה.

בשנת 2022 שיחק בסדרת המתח המשטרתית בתור צאלח בין עבדאללה "ירושלים" של HOT, ובתור אמיר האח בבית החולים שיוצא פעמיים לדייט עם מורי (נעמי לבוב) בסדרה הקומדיה הרומנטית "בלאדי מורי" של yes.

בנוסף ב-2022 שיחק בתפקיד ראשי כמנהיג חוליית המחבלים ח'ליל בסרט הדרמת "סבוי", המבוסס על אירועים אמיתיים ועוסק בפיגוע במלון סבוי שהתרחש בשנת 1975 בתל אביב.

בשנת 2023 שיחק ב"אבירם כץ", בתור בן-הזוג של ד"ר אלישבע רומנו (מיטל רז); ובסדרת הדרמה "איסט סייד", בתור מחמוד נמירי – שתי הסדרות הללו שודרו בתאגיד השידור הישראלי, כאן 11. באותה שנה שב לשתף פעולה עם הקולנוען אבי נשר בסרט הדרמה הקומי "גן קופים", בתפקיד משנה בתור אמיר חדד שבקשר רומנטי עם מרגו מאי/גל שנער (סוזנה פפיאן).

## קישורים חיצוניים

* 
* 
* 
* 

## הערות שוליים

קטגוריה:שחקנים ערבים ישראלים
קטגוריה:זמרים ערבים ישראלים
קטגוריה:מתמודדי The Voice ישראל
קטגוריה:בוגרי תיכון אזורי אשל הנשיא
קטגוריה:בוגרי גודמן - בית ספר למשחק בנגב
קטגוריה:באר שבע: מוזיקאים
קטגוריה:מוסלמים
קטגוריה:ישראלים שנולדו ב-1994
מזכירות לביטחון והגנה אזרחית

**מזכירות לביטחון והגנה אזרחית** (בספרדית: **Secretaría de Seguridad y Protección Ciudadana**) הוא משרד ממשלתי במקסיקו, האחראי לענייני מודיעין וביטחון פנים, הגוף מנהל את המשמר הלאומי של מקסיקו (שהוקם במקום המשטרה הפדרלית) ואת מרכז המודיעין הלאומי (שהחליף את המרכז לחקירה וביטחון לאומי). המזכירות גם מנהלת את הגופים האחראים להגנה אזרחית ואת מערך הכליאה הפדרלי של מקסיקו.

המזכירות מהווה חלק מהקבינט והמזכיר הוא במעמד שר פדרלי בממשלה. המזכירות הוקמה בשנת 2018 מתוך הוועדה הלאומית לביטחון שהתקיימה מאז 2013 והחליפה בזמנו את מזכירות ביטחון הציבור המקסיקנית, שפעלה כמשרד ממשלתי לענייני ביטחון פנים מאז שנת 2000.
## מבנה
### מחלקות
* תת-מזכירות לאסטרטגיה ומודיעין משטרתי (Subsecretaría de Estrategia e Inteligencia Policial)
* תת-מזכירות למניעה וזכויות אדם (Subsecretaría de Prevención, Vinculación y Derechos Humanos)
* תת-מזכירות למערכת הכליאה הפדרלית (Subsecretaría del Sistema Penitenciario Federal)
* תת-מזכירות להערכה ופיתוח מוסדי (Subsecretaría de Evaluación y Desarrollo Institucional)
* תיאום כללי של ענייני משפט (Coordinación General de Asuntos Jurídicos)
* המינהל הכללי למניעת הפשיעה (Dirección General de Prevención del Delito)
* המינהל הכללי לזכויות אדם (Dirección General de Derechos Humanos)
* המינהל הכללי לתקן ופיתוח מתקני כליאה (Dirección General de Normatividad y Desarrollo Penitenciario)
* המינהל הכללי להעברת וביטחון האסירים (Dirección General de Traslado de Reos y Seguridad Penitenciaria)
* מזכירות הביצוע של המערכת הלאומית לביטחון הציבור (Secretariado Ejecutivo del Sistema Nacional de Seguridad Pública)

### יחידות סמך
* המזכירות המבצעת של המערכת הלאומית לביטחון פנים (Secretariado Ejecutivo del Sistema Nacional de Seguridad Pública)
* מרכז הביון הלאומי (Centro Nacional de Inteligencia)
* מועצת הקטינים (Consejo de Menores)
* המשמר הלאומי (Guardia Nacional)
* שיקום אסירים (Prevención y Readaptación Social)
* שירות האבטחה הפדרלי (Servicio de Protección Federal)
* המרכז לחקירות ומחקרי ביטחון (Centro de Investigación y Estudios en Seguridad)

## מזכירי הביטחון וההגנה האזרחית

## קישורים חיצוניים
*  

קטגוריה:מקסיקו: צבא וביטחון
קטגוריה:משרדי ממשלת מקסיקו
טורטה סטבלי

**טורטה סטה בלי** או **טורטה סטבלי** (באיטלקית: **Torta setteveli** או **Torta Sette Veli**; מילולית: עוגת שבעת הצעיפים) היא עוגה בת שבע שכבות מן המטבח האיטלקי (ובייחוד ידועה במטבח הסיציליאני).

## תיאור העוגה
העוגה כוללת שתי שכבות של עוגת ספוג שוקולד. מעל כל שכבה שכבת שוקולד עם אגוזים. השכבה החמישית היא קרם בווריה בטעם אגוזי לוז ומעליה שכבת מוס שוקולד. העוגה מכוסה ציפוי שוקולד מבריק ועיטורי שוקולד.

## היסטוריה
מקורה של עוגה זו בעיר פלרמו, שבסיציליה, והעוגה נחשבת לאחד המאכלים הידועים במטבח הסיציליאני.

העוגה נקראת על שם "ריקוד שבעת הצעיפים"  (על פי המסופר באופרה סלומה) של שלומית בת הרודיאס, באמצעותו היא פיתתה את הורדוס אנטיפס להרוג את יוחנן המטביל.

באופן מסורתי העוגה מוגשת בימי הולדת.

הכנת העוגה נחשבת לקשה ומאתגרת אף לקונדיטורים מנוסים.

## ראו גם
* עוגת יום הולדת
* טורטה קפרזה
* זאכרטורטה

## קישורים חיצוניים
* תמונת העוגה ותיאור אופן הכנתה
* מקורה של העוגה ותצלומיה

## הערות שוליים

קטגוריה:המטבח האיטלקי: קינוחים
קטגוריה:המטבח הסיציליאני
קטגוריה:עוגות
קטגוריה:עוגות שוקולד
יחסי אוסטריה–אוסטרליה

[ממוזער|שר החוץ האוסטרי [סבסטיאן קורץ נפגש עם שרת החוץ האוסטרלית ג'ולי בישופ בווינה, 2016]]
**יחסי אוסטריה–אוסטרליה** הם יחסי החוץ בין אוסטריה לאוסטרליה.

## רקע
במהלך מלחמת העולם הראשונה הייתה האימפריה האוסטרו-הונגרית חלק ממעצמות המרכז, בעוד שאוסטרליה לחמה לצד מדינות ההסכמה, כחלק מהאימפריה הבריטית. בשנת 1938 סופחה אוסטריה לגרמניה הנאצית, וכך הייתה במהלך מלחמת העולם השנייה חלק ממדינות הציר, בעוד שאוסטרליה לחמה גם הפעם לצד בריטניה, כחלק מבעלות הברית.

בשנת 1948 כוננו שתי המדינות יחסים דיפלומטיים, ובשנת 1957 הייתה אוסטרליה אחת מהמדינות המייסדות של הסוכנות הבינלאומית לאנרגיה אטומית, אשר מקום מושבה בווינה, אוסטריה. כיום מתקיים שיתוף פעולה פורה בין המדינות במגוון תחומים. כמעט 50,000 אנשים ממוצא אוסטרי חיים כיום באוסטרליה, כולל 17,930 ילידי אוסטריה (מפקד 2006).

## יחסים דיפלומטיים
אוסטריה מחזיקה באוסטרליה שגרירות בקנברה, ו-7 קונסוליות באדלייד, בריסביין, קיירנס, הובארט, מלבורן, פרת' וסידני. מאידך, אוסטרליה מחזיקה באוסטריה שגרירות בווינה בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
לינדמן (להקה)

**לִינְדֶמַן** (Lindemann) היא פרויקט סולו של טיל לינדמן, המוכר בעיקר כסולן להקת רמשטיין. הפרויקט התחיל כסופרגרופ גרמני-שוודי שהורכב מטיל לינדמן ופיטר טגטרן הנגן של להקת Hypocrisy והפרויקט Pain. הלהקה החלה לפעול בשנת 2013 ובהמשך טגרטן פרש מהרכב.

## היסטוריה
לינדמן וטרטגן נפגשו לראשונה בתחילת שנות ה-2000 בפאב בסטוקהולם לאחר שחברי להקת Clawfinger הכירו ביניהם. בשנת 2013 הגיע לינדמן עם להקת רמשטיין להופעה בשוודיה. הוא הזמין את טרטגן וסיפר לו על רצונו ליצור ביחד. בתחילה חשבו השניים ליצור שיר או שניים משותפים, אך טרטגן חש שזה "טוב מידי" ורצה להמשיך ליצור ביחד. ב-28 במאי 2015 הוציאה הלהקה את סינגל הבכורה שלה "Praise Abort". שלושה שבועות לאחר מכן יצא האלבום הבכורה "Skills in Pills".

בשנת 2018 יצרו השניים מוזיקה לגרסה של ההצגה "הנזל וגרטל" בה השתתף לינדמן כשחקן. בספטמבר אותה שנה הכריזו השניים על מסע הופעות ברוסיה, אוקראינה וקזחסטן לקידום הספר "Messer" שנכתב על ידי לינדמן.

בספטמבר 2019 יצא לאור הסינגל "Steh auf", שהיה השיר הראשון מתוך האלבום השני של הלהקה "F & M". ב-1 בנובמבר יצא הסינגל השלישי מתוך האלבום, "Knebel", שעורר סערה סביב הווידאו קליפ שליווה אותו ושהכיל תכנים מיניים וקיצוניים. האלבום יצא ב-22 בנובמבר ובניגוד לאלבום הראשון, בו היו השירים בשפה האנגלית, באלבום זה השירים הם בגרמנית.

הלהקה הכריזה על סיבוב הופעות שצפוי היה להתקיים במהלך שנת 2020, אך נדחה בסופו של דבר עקב מגפת הקורונה.

ב-2021 הודיע טגטרן על סיום שיתוף הפעולה בינו לבין לינדמן, אשר ממשיך להופיע עם נגנים אחרים. בינואר 2022 הופיע לינדמן עם הרכב חדש בהיכל טוטו חולון.

## רשימת אלבומים
### אלבומי אולפן

### אלבומי הופעה

## קישורים חיצוניים
* 

## הערות שוליים

קטגוריה:להקות אינדסטריאל מטאל
קטגוריה:להקות גרמניות
קטגוריה:להקות שוודיות
קטגוריה:אמני וורנר רקורדס
קטגוריה:טיל לינדמן
קטגוריה:להקות שהוקמו בשנת 2013
יחסי אוסטריה – ניו זילנד

**יחסי אוסטריה–ניו זילנד** הם יחסי החוץ בין אוסטריה לניו זילנד.

## רקע
במהלך מלחמת העולם הראשונה הייתה האימפריה האוסטרו-הונגרית חלק ממעצמות המרכז, בעוד שניו זילנד לחמה לצד מדינות ההסכמה, כחלק מהאימפריה הבריטית. בשנת 1938 סופחה אוסטריה לגרמניה הנאצית, וכך הייתה במהלך מלחמת העולם השנייה חלק ממדינות הציר, בעוד שניו זילנד לחמה גם הפעם לצד בריטניה, כחלק מבעלות הברית.

ניו זילנד ואוסטריה מנהלים מערכת יחסים חמה ומתמשכת, וחולקים אינטרסים וערכים משותפים רבים. שתי המדינות עובדות בשיתוף פעולה הדוק עבור שלום וביטחון בינלאומיים, פירוק נשק גרעיני ואי-הפצתו, רפורמה במועצת הביטחון של האו"ם ונושאי זכויות אדם. קיימת אשרת עבודה וחופשה דו כיוונית, המעניקה לאזרחים הצעירים אפשרות לחיות, ללמוד ולעבוד בניו זילנד ואוסטריה.

הקהילה האוסטרית בניו זילנד אמנם קטנה, אך לתושבי העבר הייתה השפעה משמעותית על חיי התרבות של ניו זילנד. אלה כוללים את פרדיננד פון הוכשטטר, הידוע כאבי הגאולוגיה הניו זילנדית, האדריכל ארנסט פלישקה והפילוסוף קרל פופר, שניהם התגוררו בניו זילנד במלחמת העולם השנייה, וכן האמן פרידנסרייך הונדרטוואסר שהיגר לניו זילנד בשנות השבעים.

## יחסים כלכליים
כמדינה חברה באיחוד האירופי יש לאוסטריה קשרים כלכליים חזקים הן בתוך האיחוד האירופי והן למרכז ומזרח אירופה, מה שמהווה גורם חשוב לגידול בהשקעות ניו זילנדיות באוסטריה. החברה הגדולה ביותר של ניו זילנד הפועלת באוסטריה היא טאיט אלקטרוניקה ואילו ה-OMV האוסטרית פעילה גם בניו זילנד.

בשנת 2019 הסתכם הסחר הכולל בין המדינות ב-424 מיליון דולר ניו זילנדי, כאשר היצוא לאוסטריה הסתכם ב-87 מיליון דולר ניו זילנדי, כאשר היצוא העיקרי הוא ברזל, מוצרי פלדה, מכונות וציוד חשמליים, ואילו היבוא מאוסטריה הסתכם ב-336 מיליון דולר ניו זילנדי, כאשר היבוא העיקרי כולל משאיות, טנדרים, טרקטורים, ותרופות קמעונאיות.

## נציגויות דיפלומטיות
הייצוג של ניו זילנד באוסטריה הוא גם משלחת קבועה לאו"ם וארגונים בינלאומיים אחרים שממוקמים בווינה, וגם שגרירות ניו זילנד באוסטריה. השגרירות מוסמכת גם להונגריה, סלובקיה וסלובניה. אוסטריה מחזיקה בניו זילנד 3 קונסוליות בוולינגטון, אדלייד וקרייסטצ'רץ'. מאידך, ניו זילנד מחזיקה באוסטריה שגרירות בווינה בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
שירות האבטחה הפדרלי של מקסיקו

**שירות האבטחה הפדרלי של מקסיקו** () הוא גוף ממשלתי פדרלי, שאחראי על מתן שירותי הגנה, מעקב ואבטחת אישים, סחורות ומתקנים ממשלתיים עבור גורמים במינהל הציבורי הפדרלי וגופים הפדרליים של הרשות המחוקקת והשופטת, גופים אוטונומיים חוקתיים ומוסדות ציבור אחרים של מקסיקו המבקשים זאת. זהו גוף מרכזי לאבטחת אישים ומתקנים במקסיקו ולאבטחת התשתיות והתקשורת הממשלתית.

שירות האבטחה הפדרלי נחשב למקבילה המקסיקנית של היחידה לאבטחת אישים הישראלית, השירות החשאי של ארצות הברית ושירות האבטחה הפדרלי הרוסי.
## ראו גם
* שירות הביטחון הנשיאותי של רוסיה
* שירות הביטחון של נשיא בלארוס
* שירות האבטחה הממלכתי של אוקראינה
* היחידה הממלכתית לאבטחת אישים ומשלחות
* השירות החשאי של ארצות הברית
* שירות האבטחה הפדרלי של רוסיה
## קישורים חיצוניים

*  
* 
* 

קטגוריה:ארגוני אבטחת אישים
קטגוריה:מקסיקו: צבא וביטחון
חצי האי ארוסמית'

**חצי האי אירוסמית**' (באנגלית: **Arrowsmith Peninsula**) הוא לשון יבשה, בחוף המערבי של ארץ גרהאם, שבאנטארקטיקה.

חצי האי ממוקם ממערב לקרחון פורל, לקרחון שארפ, ולפיורד לאלמאנד; ומצפון מערב לפיורד בורז'ואה; מפרץ אנוס נמצא מצפון-מערב לחצי האי.

אורכו של חצי האי 64 קילומטרים.

## היסטוריה
### מיפוי חצי האי

חצי האי נסקר ומופה על ידי סקר שטחי חסות איי פוקלנד בין השנים 1955–1958.

### מקור השם

חצי האי נקרא על שמו של אדווין פ. אירוסמית' (Edwin P. Arrowsmith), מושל איי פוקלנד בין השנים 1957–1962; והמושל הכללי של הטריטוריה הבריטית האנטארקטית בין השנים 1962–1964.

## לקריאה נוספת

• Damien Gildea, **[https://books.google.co.il/books?id=mLHtBgAAQBAJ&pg=PT13&lpg=PT13&dq=%22Arrowsmith+Peninsula%22&source=bl&ots=8IFj1Lu3Qk&sig=ACfU3U0Mg_r6jBGwoUlohw3hYTz_opSHng&hl=en&sa=X&ved=2ahUKEwijlsTlxtnnAhWqwAIHHdenBSg4ChDoATABegQIChAB#v=onepage&q=%22Arrowsmith%20Peninsula%22&f=false Antarctic Peninsula - Mountaineering in Antarctica: Travel Guide]**

• International Symposium on Antarctic Earth Sciences 5th : 1987, **[https://books.google.co.il/books?id=D0zjDidZnO4C&pg=PA375&lpg=PA375&dq=%22Arrowsmith+Peninsula%22&source=bl&ots=8k0r4c1uER&sig=ACfU3U3ZkI6Y8SGnACKscED374x01CQ87Q&hl=en&sa=X&ved=2ahUKEwijlsTlxtnnAhWqwAIHHdenBSg4ChDoATADegQICBAB#v=onepage&q=%22Arrowsmith%20Peninsula%22&f=false Geological Evolution of Antarctica]**, Cambridge, England

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA367&lpg=PA367&dq=%22Arrowsmith+Peninsula%22&source=bl&ots=qbWDzuQgzc&sig=ACfU3U17NPluTOJyh5RjdW3Pb_pIfLRLpg&hl=en&sa=X&ved=2ahUKEwi28MOGx9nnAhXL2qQKHez4Cl04FBDoATAEegQIChAB#v=onepage&q=%22Arrowsmith%20Peninsula%22&f=false Sailing Directions (planning Guide) and (enroute) for Antarctica]**, P 367

• Robert Gilbert, Åsa Chong, Robert B. Dunbar & Eugene W. Domack (2003), **[https://www.tandfonline.com/doi/full/10.1657/1523-0430%282003%29035%5B0024%3ASTROGS%5D2.0.CO%3B2 Sediment Trap Records of Glacimarine Sedimentation at Müller Ice Shelf, Lallemand Fjord, Antarctic Peninsula]**, Arctic, Antarctic, and Alpine Research, 35:1, 24-33, DOI: 10.1657/1523-0430(2003)035[0024:STROGS]2.0.CO;2

## קישורים חיצוניים
* אתר רשמי באתר הטריטוריה האנטארקטית הבריטית
* חצי האי אירוסמית' באתר הסקר הגאולוגי של ארצות הברית
* חצי האי אירוסמית' באתר הגאזט האנטארקטי המשווה SCAR של ממשלת אוסטרליה

## הערות שוליים

אירוסמית'
אירוסמית'
ארכאוקיון

**ארכאוקיון** (שם מדעי: *Archaeocyon*; מילולית: "כלב עתיק") הוא סוג יונק נכחד מקבוצת הבורופגיים שבמשפחת הכלביים. הוא חי באמריקה הצפונית של תקופת האוליגוקן לפני 33.3 עד 26.3 מיליון שנה מהיום. הסוג הוגדר ב-1999.

הארכאוקיון חי לאורך המישורים הגדולים לצד סוגי כלביים קרובים כמו האוטרוקיון  והוא נחשב לאחד מראשוני הבורופגיים, מיני כלביים בעלי לסתות קצרות שבחלק מהסוגים שהגיעו לממדים גדולים כמו האפיקיון שעלה על 170 קילוגרם, אך הכלבים של האוליגוקן היו קטנים בהרבה ודמו קצת לבני תת-משפחת ההספרוקיוניים הקטנים יותר כמו ההספרוקיון.

כלב קדום זה הגיע לגודל של תן או קויוט באורך 1.2 מטר ובמשקל של 5 עד 10 קילוגרם בקירוב. הוא היה בעל לסתות קצרות יחסית וממבנה שיניו נראה שהיה אוכל-כול היפוקרניבור, אשר התבסס בעיקר על צמחייה, ורק חלק קטן ממזונו התבסס על טרף, אף שהייתה לו נשיכה חזקה יחסית לכלב. בשל כך הוא גם לא היה בעל רגליים ארוכות שהותאמו לריצה מהירה והוא נע על כפותיו בדומה לראקון או לדוב.

## מינים
התגלו 3 מינים בסוג זה:
* *Archaeocyon falkenbachi* - תואר ב-1999. הוא היה דומה בגודלו למין A. leptodus ובניגוד לשאר המינים היה בעל גולגולת מוצקה וקצרה יותר.
* *Archaeocyon leptodus* - תואר ב-1935 לצד המין A. pavidus והיה מעט יותר גדול ממנו.
* *Archaeocyon pavidus* - תואר ב-1933 לצד המין A. leptodus והיה מעט קטן יותר.

## קישורים חיצוניים

קטגוריה:בורופגיים
קטגוריה:יונקים שחיו באוליגוקן באמריקה הצפונית
קטגוריה:מאובני טקסונים שתוארו ב-1999
הספרוקיון

**הספרוקיון** (שם מדעי: *Hesperocyon*; מילולית: "כלב מערבי") הוא סוג יונק נכחד מתת-משפחת ההספרוקיוניים, אשר חי בסוף האאוקן ותחילת האוליגוקן שלפני 42.5 עד 31 מיליון שנה מזמננו, למשך 11.5 מיליון שנה. 

## מאפיינים
המאובנים של כלב קדום זה התגלו בדרום קנדה ובארצות הברית בקולורדו, מונטנה, ויומינג, דקוטה הדרומית והצפונית לאורך המאה ה-19 והם הוגדרו בידי החוקר האמריקאי ויליאם ברימן סקוט  על סמך ממצאים מססקצ'ואן. הסוג הכיל 2 מינים: *Hesperocyon coloradensis* ו-*Hesperocyon gregarius*.

ההספרוקיון היה מראשוני דמויי הכלב האמיתיים לאחר שהתפצלו כנראה מדמויי החתול לפני 42 מיליון שנה והוא נחשב גם לאחד מראשוני הכלביים בעולם, לצד מינים נוספים ממשפחתו. עם זאת הוא לא דמה לכלב, והיה בעל מראה של גחן, נמייה או סמור באורך 80 סנטימטרים ומשקל של 2 קילוגרם עם גוף מוארך, זנב ארוך מפותל וגפיים קצרות וחלשות. מבנה שיניו הזכיר מעט את שיני הבורופגיים הראשונים שהיו בעלי לסתות קצרות ובתוכם שיניים קצרות יחסית. מבנה זה העיד שהוא היה אוכל-כול ללא רמת התמחות גבוהה בטריפה, בניגוד לכלביים רבים שהם בעלי תזונה היפרקרניבורית. עם זאת מבנה הלסת שהייתה בעלת 42 שיניים העידה על שיוכו למשפחת הכלביים.

ככל הנראה הוא חי ביערות או בסבכים גבוהים וייתכן שחי רוב זמנו על העצים, שם חיפש טרף קטן או מזון אחר.

מבנה גופו מבלבל לעיתים עם הקיינודיכטיס - כלב דוב קדום קטן ממדים מאירואסיה שהיה בעל מראה דומה. עם זאת אין קשר ביניהם.

## קישורים חיצוניים

מרכז|300px|ממוזער|שלד ואיור של הספרוקיון

קטגוריה:בעלי חיים שתוארו ב-1890
קטגוריה:טקסונים שתוארו בידי ויליאם ברימן סקוט
קטגוריה:הספרוקיוניים
קטגוריה:מאובני טקסונים שתוארו ב-1890